176 
siliens umaadelige Metal- og Diamantrigdom er knyt- 
tet. Vi finde for det Første i denne Bjergkjede en 
uhyre mægtig Jernformation; der gives hele Bjerg- 
toppe og Strækninger, dannede alene af tætte faste Jern- 
glimmerskifre (Itabirit), som ere såa rene, at Jernet 
undertiden er tilstede med 90%,. Jeg havde et Par 
Gange Lejlighed til åt besøge Serra da Piedade; denne 
er et af disse Jernbjerge, en c. 2000" høi Jernkegle, 
og af en «saadan Værdi, at med den alene skal man, nåar 
den blev forvandlet til bearbejdeligt Jern, kunne betale 
den engelske Statsgjæld ifølge en Beregning, som en in- 
genieur har anstillet; og som dette Bjerg har Brasilien 
flere. Desværre ligge disse Skatte, der kunne være saa 
vigtige Bærere for Civilisation og Fremskridt, og ere af 
den allerstørste Betydning for Brasiliens Fremtid, endnu 
næsten ganske ubenyttede hen; thi Brasilianerne ere et 
dovent Folk, som mangler Foretagelsesaand, og ere tillige 
et i flere Henseender meget fordærvet Folk. Kun påaå 
et Par Steder ere Jernværker oprettede, og blive endnu 
drevne; det har vel ikke manglet paa Projekter med 
Hensyn hertil, og der har vel ogsaa været mange for- 
nuftige Planer derimellem, men det er gaaet her, som 
overalt og til enhver Tid i Brasilien med industrielle 
Foretagender; efter kort Tids Forløb er Foretagendet 
standset, strandet dels paa Letsindighed, dels påa smudsig 
Egoisme, personlige Intriguer, Bedragerier og Underslæb.”) 
”) Ret interessant og meget charakteristisk er saaledes Følgende, 
der fortælles af Eschwege i: Pluto brasiliensis og ligeledes skiz- 
zeres af Tschudi i hans: Reisen in Sudamerika. Manoel Fer- 
reira da Camara, der i Begyndelsen af dette Aarhundrede var 
Generalintendant i Minedistrikterne, fik af den portugisiske Re- 
gering det Hverv at anlægge et Jernværk; han valgte dertil et 
Sted Morro de Gaspar Soares. Der var rige, mægtige Jernlag, og 
